kk kk kk bg en kk kk kk ru kk kk kk kk kk kk kk ru kk kk kk kk kk kk kk kk kk kk kk kk kk en kk kk kk kk en kk kk kk kk kk kk kk kk kk kk kk kk kk kk kk kk kk kk kk kk ru ru en ru ru ru de kk kk kk fr kk de kk kk kk en kk de kk kk kk ca kk de kk kk kk de kk de kk kk oc kk de ru kk kk fr kk en ru ru en mhr ru kk kk kk kk
Қазақстан құрамасы Жапонияға жол берді
Баскетболдан 2023 жылғы әлем кубогіне іріктеу кезеңі аясында F тобында сынға түсіп жатқан Қазақстан командасы тағы бір матчта жеңіліс тапты. Бұл жолы Олег Киселевтің командасы Күншығыс елінде қонақ болып, алаң иелерінен басым түсе алмады. Өкініштісі сол, алғашқы екі кезеңде қарсыласпен иық тірестіріп келген қазақстандықтар шешуші кезеңде жапондықтардың озып кетуіне мүмкіндік берді.
Жапония құрамасы 2018 жылғы әлем чемпионатына іріктеу кезеңінде де Қазақстан командасымен кездесіп, екі матчта да жеңіске жеткен болатын. Екі құраманың биылғы теке-тіресі де сол сценарий бойынша басталды. Десе де, қазақстандық ойыншылардың бұл кездесуде жеңіске жетпесе де, есеп айырмасын алшақ қылмайтындай мүмкіндігі бар еді. Төртінші кезеңде қарсыласпен 29:29 есебімен тең тұрған жігіттердің ойын соңында 25 ұпай айырмашылығымен қарсыласқа жол берді.
Окинавадағы ойын Олег Киселев шәкірттері үшін жаман басталған жоқ. Антон Быков, Шайым Қуанов, Максим Марчук сынды ойыншылар тізгінді қолға алып, есепте алға шықты. Жапондықтар да қарап қалмай, Юки Тогашидің үш ұпайлық соққысымен жауап қайтарды. Ал Роман Марчуктың үш ұпайлық нүктеден бағыттаған дәл соққысынан соң қазақстандықтар есеп айырмашылығын 4 ұпайға дейін ұлғайтқан. Алайда біздің команда бұл басымдықты сақтай алмай, бірінші кезең 14:13 есебімен алаң иелерінің пайдасына аяқталды.
Екінші кезеңде жапондықтар ерекше қарқынмен бастады. Ойын басталған беттен төрт ұпайға қол жеткізіп, матчтағы басымдықтарын одан әрі нығайта түсті. Юда Нишида қатарынан екі рет көзге түскен соң, Қазақстанның бапкерлер құрамы тайм-аут алуды жөн санады. Үзіліс біздің ойыншыларға жақсы әсер етті. Алаңға оралған бойда Антон Быков екі рет мергендігімен танылып, есеп айырмасын бір ұпайға дейін қысқартқан. Ал екінші кезең орталаған тұста Быков есепті теңестіріп, таблодағы көрсеткіш 21:21-ге жетті. Осы сәт жапондықтарды да біраз алаңдатып, қарсыластар тайм-аут алуға мәжбүр болды. Бұл үзілістен соң Жапония командасы жаңа күшпен оралып, басымдықты қайтадан қолға алса да, қазақстандықтар берілген жоқ. Шайым Қуанов, Максим Марчуктер екі ұпайлық нүктеден көзге түсіп, екінші кезеңді Қазақстан 14:13 есебімен аяқтады, ал жалпы есеп 27:27-ге тең еді.
Үшінші он минуттық толығымен жапондықтардың басымдығымен өтті. Роман Марчуктың айып алаңынан соққан екі добынан соң, қарсыластарды тоқтату мүмкін болмады. Есеп 36:29-ды көрсеткенде Қазақстан тарапы тайм-аут алып, Олег Киселев ойыншыларды барынша жігерлендіруге тырысты. Алайда бұл кезеңде жапондардың қарқынына төтеп беру мүмкін болмады. Алғашқы екі кезеңдегі басымдықты бұл айналымда толықтай қарсыласқа беріп, қазақстандықтар 37:49 есебімен үзіліске кетті.
Ал соңғы кезеңде жылтылдаған үміт оты алыстап кетті. Юдай Баба, Юдай Нишида және Юки Кавамура бастаған ойыншыларды тоқтату мүмкін болған жоқ. Қазақстандықтар алғашқы екі кезеңдегі қарқынын жоғалтып алды. Соңғы кезеңде Жапония 24:11 есебімен алға шығып, жалпы есепте 73:48 есебімен жеңіске жетті.
Қазақстан командасы F тобындағы қатарынан екінші рет жеңіп, турнир кестесінің үшінші сатысында келеді.
Қазақстан сапынан ең көп ұпай жинап, үздік ойыншы атанған – Антон Быков. Ол 18 ұпайға қол жеткізді.
Жапония командасынан Юки Кавамура 16 ұпаймен көш бастады.
Матчтан кейінгі баспасөз мәслихаты:
Матч туралы толық ақпарат, құрамдар, жаңалықтар, фото және бейне есептер, сондай-ақ статистика  Матч орталығында жарияланған.
Қазақстан ұлттық құрамасының 2023 жылғы Әлем Кубогы іріктеуіне қатысуы туралы толық ақпарат, команда құрамы, турнирлік кестелер, матчтардың кестесі мен нәтижелері біздің сайтымызда Құрамалар бөлімінде жарияланған.
Естеріңізге сала кетейік, жеребе қорытындысы бойынша "Дала қасқырлары" 1-ші раундта Иран, Сирия және Бахрейн құрамаларымен бірге "D" тобына түсті. Біздің команда алты матчтың бесеуінде жеңіске жетіп, көш басында келеді.
2021 жылдың 26 ​​қарашасы – Қазақстан vs Сирия – 84:74
2021 жылдың 29 қарашасы – Сирия vs Қазақстан – 71:81
2022 жылдың 24 ақпаны – Иран vs Қазақстан – 69:73
2022 жылғы 27 ақпан – Бахрейн vs Қазақстан – 48:95
2022 жылдың 1 шілдесі – Қазақстан vs Иран – 68:60
2022 жылдың 4 шілдесі – Қазақстан vs Бахрейн – 51:62
2-ші раундта Қазақстан құрамасы Австралия, Қытай және Жапония командаларымен бірге "F" тобында ойынды жалғастырады. Сондай-ақ, біздің құрамамен 1-ші раундта  бірге ойнаған Иран және Бахрейн баскетболшылары да келесі кезеңге өтті. Юірақ біз олармен кездеспейміз.
25 тамызы 2022 - Қазақстан vs Қытай - 56:68
30 тамызы 2022 - Жапония vs Қазақстан - 73:48
11 қараша 2022 - Қазақстан vs Австралия
14 қараша 2022 - Қазақстан vs Жапония
29 тамыз 2022 - Жапония vs Қазақстан
23 ақпан 2023 - Қытай vs Қазақстан
25 тамыз 2022 - Қазақстан vs Қытай
26 ақпан 2023 - Австралия vs Қазақстан
Әлем Кубогы 2023 жылдың 25 тамызы мен 10 қыркүйегі аралығында үш елде - Жапония, Филиппин және Индонезияда өтеді.
Ұлттық құрамаға көрсеткен қолдауы мен көмегі үшін ҚР мәдениет және спорт министрлігіне, Спорт және дене шынықтыру істері комитетінің спортты дамыту дирекциясына, Ұлттық Олимпиада комитетіне, "Самұрық-Қазына" ұлттық әл-ауқат қорына, "Sport Qory" туризм және спорт индустриясын қолдау қорына, Нұр-Сұлтан қаласының әкімдігіне алғысымызды білдіреміз. Баскетболдан Қазақстан ұлттық құрамасының бас демеушісі - "M-Sport" ЖШС, демеуші- "Capital City Center" ЖШС, техникалық серіктес - "Transtelecom" АҚ.
Будьте в курсе всех событий казахстанского баскетбола, следите за новостями на нашем сайте и подписывайтесь на наши социальные сети Instagram, Facebook, Vkontakte и YouTube канал, а также на информационную рассылку в форме ниже.
Подписывайтесь на нашу рассылку!
Алматыда 19-25 қыркүйек аралығында өткен облыстардың, Астана, Алматы және Шымкент қалаларының ерлер және әйелдер командалары арасында баскетболдан жастар арасындағы Қазақстан Республикасы чемпионатының финалдық 4-туры аяқталды.
Алматыда 2022 жылғы Астана, Алматы және Шымкент қалалары облыстарының жастар құрамалары арасында баскетболдан ҚР чемпионаты аяқталды
Қыркүйектің 19-ы мен 25-і аралығында Алматыда өтіп жатқан баскетболдан жастар арасындағы Қазақстан Республикасы чемпионатының финалдық кезеңінде жүлделі орындарға таласатын командалардың есімдері белгілі болды.
Баскетболдан Қазақстан Республикасы жастар Чемпионатының финалдық турында бірінші орын үшін кімдер таласады?
«Дала қасқырлары» Әлем Кубогы-2023 іріктеу аясында қалған төрт матчтың біреуін жеңсе, әлемдік додаға жолдама алады. Осы орайда біз сіздерді Қазақстан құрамасының ойыншыларымен жақынырақ таныстыруды жалғастырамыз.
Шаим Қуанов: «Егер шымыр мінез болмаса, баскетболда жүрудің еш қажеті жоқ!»
2022 жылғы 19-25 қыркүйек аралығында Алматы қаласында облыстар мен Астана, Алматы және Шымкент қалаларының ерлер және әйелдер құрамалары арасында баскетболдан Қазақстан Республикасы Жастар Чемпионатының ақтық 4-ші туры өтеді.
Алматыда баскетболдан жастар арасындағы Қазақстан Республикасы Чемпионатының финалдық кезеңі басталды
Егер сен алматылық болсаң. Баскетбол ойнап, кәсіби спорттық мансап туралы ойланып жүрсең. Онда "Алматы легионы 2"командасының іріктеуіне кел.
"Алматы легионы" БК 1998-2002 жылғы жасөспірімдер командасына іріктеу өткізеді
ҚР Ұлттық Баскетбол Федерациясының атына Қытай баскетбол қауымдастығынан 2022 жылғы 29 тамызда Нұр-Сұлтан қаласында өткен Қытай мен Бахрейн командалары арасындағы Әлем кубогының іріктеу кезеңінің матчын ұйымдастырғаны үшін алғыс сөздерімен хат келіп түсті.
Қытай баскетбол қауымдастығы ҚР ҰБФ-на матчты ұйымдастыруға көмектескені үшін алғыс білдірді
Подписывайтесь на нашу рассылку!
Copyright © 2013-2022 Қазақстан Республикасының
010000, Астана қаласы, Республика даңғылы 34а, 510 кеңсе
Сайт «SportCMS» тұғырнамасында жұмыс жасайды